|  |
| --- |
| gerb27  **Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ Ո Ւ Թ Յ ՈՒ Ն**  **Շ Ի Ր Ա Կ Ի Մ Ա Ր Զ**  **Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն Ի** |
| *3104 , Գյումրի, Վարդանանց հրապարակ 1*  *Հեռ. (+374 312) 2-22-00; Ֆաքս (+374 312) 3-26-06*  *Էլ. փոստ gyumri@gyumri.am* |

**Ո Ր Ո Շ ՈՒ Մ**

**«11» մայիսի 2023 թվականի N 94-Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ՀԱՂԹԱՆԱԿԻ ՊՈՂՈՏԱՅԻ N 39/1 ՀԱՍՑԵԻ 9.46 ՔԱՌԱԿՈՒՍԻ ՄԵՏՐ ՄԱԿԵՐԵՍՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ**

Հայաստանի Հանրապետության Շիրակի մարզի Գյումրի քաղաքի Հաղթանակի պողոտայի N 39 հասցեի 174.77 (մեկ հարյուր յոթանասունչորս ամբողջ յոթանասունյոթ հարյուրերորդական) քառակուսի մետր մակերեսով հողամասով բնակելի տունը սեփականության իրավունքով պատկանում է քաղաքացի Վահան Արտաշեսի Շալոյանին (հիմք` անշարժ գույքի նկատմամբ իրավունքների պետական գրանցման N 03022020-08-0027 վկայական):

Քաղաքացի Վահան Արտաշեսի Շալոյանը դիմել է Հայաստանի Հանրապետության Շիրակի մարզի Գյումրի համայնքի ղեկավարին՝ Հայաստանի Հանրապետության Շիրակի մարզի Գյումրի համայնքին սեփականության իրավունքով պատկանող (հիմք` անշարժ գույքի նկատմամբ իրավունքների պետական գրանցման N 21042023-08-0029 վկայական) Հայաստանի Հանրապետության Շիրակի մարզի Գյումրի քաղաքի Հաղթանակի պողոտայի N 39/1 հասցեի 9.46 (ինն ամբողջ քառասունվեց հարյուրերորդական) քառակուսի մետր մակերեսով բնակավայրերի նպատակային նշանակության բնակելի կառուցապատման գործառնական նշանակության հողամասն ուղղակի վաճառքի միջոցով իրեն օտարելու խնդրանքով:

Նկատի ունենալով վերոգրյալը, համաձայն Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 3-րդ, 4-րդ, 5-րդ և 6-րդ ենթակետերի դրույթների, ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով, հողային օրենսգրքի 63-րդ հոդվածի 2-րդ մասի 2-րդ կետով, 66-րդ հոդվածի 1-ին մասի 8-րդ կետով և հիմք ընդունելով քաղաքացի Վահան Արտաշեսի Շալոյանի դիմումը (մուտքագրված համայնքապետարանում 2022 թվականի մարտի 15-ին N 4595 թվագրմամբ)` **Հայաստանի Հանրապետության Շիրակի մարզի** **Գյումրի համայնքի ավագանին որոշում է.**

1. Քաղաքացի Վահան Արտաշեսի Շալոյանին ուղղակի վաճառքի միջոցով օտարել սեփականության իրավունքով իրեն պատկանող Հայաստանի Հանրապետության Շիրակի մարզի Գյումրի քաղաքի Հաղթանակի պողոտայի N 39 հասցեի 174.77 (մեկ հարյուր յոթանասունչորս ամբողջ յոթանասունյոթ հարյուրերորդական) քառակուսի մետր մակերեսով հողամասով բնակելի տանը հարակից, Հաղթանակի պողոտայի N 39/1 հասցեի համայնքի սեփականություն հանդիսացող, կառուցապատումից ազատ, բնակավայրերի նպատակային նշանակության բնակելի կառուցապատման գործառնական նշանակության 9.46 (ինն ամբողջ քառասունվեց հարյուրերորդական) քառակուսի մետր մակերեսով հողամասը՝ որպես բակ:
2. Օտարվող հողամասի ուղղակի վաճառքի գին սահմանել տվյալ հողամասի կադաստրային արժեքով, որը հողամասի օտարման պահին կազմում է 24889 (քսանչորս հազար ութ հարյուր ութսունինը) Հայաստանի Հանրապետության դրամ` 1.0 (մեկ) քառակուսի մետրի դիմաց, ընդամենը` 235450 (երկու հարյուր երեսունհինգ հազար չորս հարյուր հիսուն) Հայաստանի Հանրապետության դրամ:
3. Սույն որոշումն ուժի մեջ է մտնում քաղաքացի Վահան Արտաշեսի Շալոյանին պատշաճ կարգով իրազեկելու օրվան հաջորդող օրվանից:

**Հայաստանի Հանրապետության Շիրակի մարզի Գյումրի համայնքի ավագանի**

**Կողմ (17) Դեմ (0) Ձեռնպահ (5)**

|  |  |  |  |
| --- | --- | --- | --- |
| |  |  | | --- | --- | | **Վ.Սամսոնյան**  **Գ.Մելիքյան**  **Լ.Սանոյան**  **Մ.Սահակյան**  **Տ.Հովհաննիսյան**  **Ն.Պողոսյան**  **Գ.Պասկևիչյան**  **Ս.Հովհաննիսյան**  **Խ.Վարաժյան**  **Հ.Ասատրյան**  **Ս.Խուբեսարյան**  **Ա.Բեյբուտյան**  **Հ.Նիկողոսյան**  **Ե.Խանամիրյան**  **Շ.Արամյան**  **Լ.Մուրադյան**  **Հ.Ստեփանյան** | **Վ.Հակոբյան**  **Ս.Ադամյան**  **Կ.Սոսյան**  **Կ.Ասատրյան**  **Հ.Մարգարյան** | |  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ**

**ՄԱՐԶԻ ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ՝ ՎԱՐԴԳԵՍ ՍԱՄՍՈՆՅԱՆ**

**ԻՍԿԱԿԱՆԻՀԵՏ ՃԻՇՏ է՝**

**ԱՇԽԱՏԱԿԱԶՄԻ ՔԱՐՏՈՒՂԱՐ ԿԱՐԵՆ ԲԱԴԱԼՅԱՆ**

**ք. Գյումրի**

**«11» մայիսի 2023 թվական**